Nõelaneem

pisi|Aafrika mandri lõunatipp
pisi|Nõelaneeme tuletorn
pisi|Tõus Nõelaneeme tuletorni ülemisele platvormile
Nõelaneem (ka Agulhase neem; afrikaani keeles Kaap Agulhas, inglise keeles Cape Agulhas) on Aafrika mandri lõunapoolseim punktEkslikult peetakse Aafrika mandri lõunapoolseimaks punktiks sageli Hea Lootuse neeme.. See asub Lõuna-Aafrika Vabariigi territooriumil Lääne-Kapimaal Overbergi ringkonnas Nõelaneeme vallasNõelaneeme valla koduleht Nõelaneeme rahvuspargi territooriumil 170 km Kaplinnast kagus. See on India ookeani ja Atlandi ookeani vaheline ametlik piiripunkt. Ookeanide piiriks peab IHO tinglikult 20. meridiaaniLimits of Oceans and Seas, 3rd edition (pdf), mis läbib Nõelaneeme.Ookeanide tegelik piir on Nõelaneeme hoovuse ja Benguela hoovuse kokkusaamispunkt, mis olenevalt aastaajast liigub Nõelaneeme ja Kapi neeme vahel.. Neeme geograafilised koordinaadid on .

Nõelaneem arvatakse mõnikord kolme suure neeme hulka. 

Neeme lähedal on L'Agulhase asula, mille lõunaotsas on Lõunaneeme tuletorn.  

Neeme üldkõrgus on 140 m. 

Meri
Mandrilava ulatub neemest 250 km lõuna poole. Neeme ümbruse veed on kalarikkamate seas Lõuna-Aafrika rannikul.

Nõelaneemest lõuna pool pöördub Nõelaneeme hoovus, mis voolab piki Aafrika idarannikut lõuna poole, India ookeani tagasi. Sealjuures eralduvad suured ookeanikeerised (Nõelaneeme rõngad), mis jõuavad Lõuna-Atlandi ookeani, viies sinna kaasa tohutu palju soojust ja soola. See on üks tähtsamaid elemente termohaliinses tsirkulatsioonis.

Avastamislugu, nimi ja ajalugu
Nõelaneemeni jõudis esimese eurooplasena 1488 Bartolomeu Dias. 

Neeme portugalikeelne nimi Cabo das Agulhas tähendab 'Nõelte neem'. Arvatakse, et portugali meresõitjad andsid talle selle nime arvukate kaljude ja karide tõttu. Ei hoovuste kokkusaamine tekitab sageli kõrgeid laineid; Nõelaneeme ümbrust peetakse lainete ja karide tõttu väga ohtlikuks. Teise oletuse järgi näitas kompassinõel seal 1500. aasta paiku seal täpselt geograafilise põhjapooluse suunas (magnetiline deklinatsioon oli seal täpselt 0°)Patricia Seed. Discovery of the Coincidence of Magnetic and True North.

Nõelaneeme järgi on nime saanud muu hulgas soe Nõelaneeme hoovus, mida esimesena kirjeldas Vasco da Gama oma India-reisil 1497–1498. 

Traditsioonilisel klipriteel oli Nõelaneeme ümbrus kõige ohtlikum paik.  

Märkused

Välislingid

Nõelaneeme rahvuspargi koduleht

Kategooria:Aafrika äärmuspunktid
Kategooria:Lõuna-Aafrika Vabariigi neemed